Videre var Holta og daværende lagkamerat Tomasz Gollob involvert i et flykrasj i 2007. Privatflyet, ført av Gollobs far, styrtet ved den polske byen Tarnow. De var på vei til et ligaløp etter at Holta og Gollob dagen før hadde deltatt i SGP, som ble avholdt på Parken stadion i København. De tre kom fra det med livet i behold og med relativt lette skader, selv om privatflyet var totalvrak. Både Holta og Gollob var med på laget da Polen vant VM-gull foran tilskuere i Leszno seks uker etter flykrasjet.